**Nnogometna reprezentacija Sjeverne Koreje** je nacionalna nogometna reprezentacija Demokratske Narodne Republike Sjeverne Koreje, koja je pod ingerencijom Nogometnog saveza DNR Sjeverne Koreje (kor. 조선민주주의인민공화국 축구협회), glavnog nogometnog tijela u zemlji.

Sjeverna Koreja je punopravna članica AFC-a i FIFA-e - kontinentalnih i međunarodnih nogometnih saveza te istočnoazijskog podsaveza EAFF-a. Zemlja nosi službeni FIFA-in kod **PRK**. Službenim domaćim stadionima smatraju se Stadion Kim Il-sunga i Stadion Yanggakdo.

Reprezentacija je dosad nastupala na dva svjetska prvenstva, od čega je najuspješnije Svjetsko prvenstvo u Engleskoj 1966. gdje je Sjeverna Koreja stigla do četvrtfinala.

Od važnijih trofeja, Sjeverna Koreja je osvojila *Nehru kup* 1993. dva AFC Challenge Cupa 2010. i 2012. te broncu na Istočnoazijskom kupu 2005.

Sjeverna Koreja je dosad nastupala i na Neslužbenom svjetskom nogometnom prvenstvu gdje je u susretu igranom u Pyongyangu 15. studenog 2011. s 1:0 pobijedila tadašnjeg branitelja naslova - Japan.

Najvećom reprezentativnom pobjedom smatra se utakmica protiv reprezentacije Guama igranoj u Taipeiu 11. ožujka 2005. Tada je korejska momčad pobijedila s ogromnih 21:0.
S druge strane, najvećim porazom smatra se utakmica protiv Portugala odigrana na posljednjem Svjetskom prvenstvu. U drugoj utakmici skupine u Cape Townu, Portugal je deklasirao protivnika s visokih 7:0.

Povijest
--------

Tri godine nakon završetka Korejskog rata novoosnovana sjevernokorejska reprezentacija je odigrala prvu službenu nogometu utakmicu. 7. listopada 1956. Korejci su na gostovanju u Pekingu pobijedili domaćina Kinu s minimalnih 1:0.

Reprezentacija je sastavljena od sjevernokorejskih igrača ali i korejske Chongryon zajednice iz Japana.

Sudjelovanja na SP
------------------

| Natjecanje | Utakmica | Pob. | Ner. | Izg. | Po.G. | Pr.G. |
| --- | --- | --- | --- | --- | --- | --- |
| Engleska 1966. | 4 | 1 | 1 | 2 | 5 | 9 |
| Južnoafrička Republika 2010. | 3 | 0 | 0 | 3 | 1 | 12 |
| **Ukupno** | 7 | 1 | 1 | 5 | 6 | 21 |

### SP 1966.

*Glavni članak: FIFA Svjetsko prvenstvo 1966.*
*Vidi i: Portugal - Sjeverna Koreja (četvrtfinale FIFA Svjetskog prvenstva 1966)*
Na prvom Svjetskom prvenstvu održanom 1966. u Engleskoj, Sjeverna Koreja je bila jedna od senzacija samog turnira. Nakon prvotnog poraza os Sovjetskog Saveza (3:0) i neriješenog s Čileom (1:1), sjevernokorejska reprezentacija je neočekivano pobijedila Italiju s 1:0. Time je bila druga na tablici s tri boda, odnosno bodom više od Italije čime se plasirala u četvrtfinale.

U četvrtfinalu igranom na Goodison Parku, Sjeverna Koreja se susrela s Portugalom. Azijska momčad je krenula odlično u utakmicu te je već u 25. minuti vodila s 3:0. Međutim, naoko nenadoknadiv rezultat je preokrenuo portugalski nogometni velikan Eusébio koji je zabio četiri gola a utakmica je završila portugalskom pobjedom od 5:3. Ipak, plasman u četvrtfinale se do danas smatra najboljim plasmanom na svjetskom nogometnom prvenstvu u povijesti korejske reprezentacije.

Prema dokumentarnom filmu objavljenom 1999. godine, tada još živi reprezentativci koji su sudjelovali na tom turniru opisali su kako su pri povratku kući dočekani kao nacionalni heroji.

### Kontroverze u kvalifikacijama za SP 2006.

*Glavni članak: FIFA Svjetsko prvenstvo 2006.*
U ožujku 2005. reprezentacija je igrala kvalifkacijsku utakmicu protiv Irana iako je i prije susreta bilo jasno da Sjeverna Koreja ima male šanse za sam plasman na Mundijal. Tijekom utakmice igrane u Pyongyangu, domaći navijači su napravili nerede nakon što je sirijski sudac Mohamed Kousa odbio dosuditi penal u korist domaćina. Situaciju je pogoršalo davanje crvenog kartona jednom sjevernokorejskom igraču te su na teren počele letjeti boce, kamenje i stolice. Nakon završetka utakmice, domaći navijači su blokirali autobus koji je trebao odvesti iranske nogometaše. To je rezultiralo time da je Sjeverna Koreja izgubila pravo domaćinstva za utakmicu protiv Japana koja se odigrala na praznom stadionu u tajlandskom glavnom gradu Bangkoku.

### SP 2010.

*Glavni članak: FIFA Svjetsko prvenstvo 2010.*
2009. godine Sjeverna Koreja se nakon dugih 44 godina ponovo kvalifikacirala u samu završnicu Svjetskog nogometnog prvenstva. Tijekom samih kvalifikacija u skupini B, samo su prva dva mjesta vodila izravno na Mundijal dok je treća pozicija jamčila dodatne kvalifkacije. Sjeverna Koreja je u konačnici imala 12 bodova kao i Saudijska Arabija ali i bolju gol razliku čime je osigurala drugo mjesto u skupini te plasman na SP.

Nakon 1966. Sjeverna Koreja je 2010. ponovo nastupila na Svjetskom prvenstvu. Reprezentacija je ždrijebom smještena u skupinu G zajedno s Brazilom, Portugalom i Obalom Bjelokosti.

Sjeverna Koreja se nije imala mogućnosti suprostaviti prejakim protivnicima te je ubilježila sva tri poraza, odnosno 2:1 protiv Brazila, 7:0 protiv Portugala te 3:0 protiv Obale Bjelokosti.

Na samom turniru je zabilježena mala skupinu navijača Sjeverne Koreje da bi se naknadno uspostavilo da se radi o Kinezima kojima su sjevernokorejske vlasti prodale svoj udio ulaznica. Te iste vlasti su poricale tu činjenicu tvrdeći da je malom broju ljudi dozvoljeno da putuje na sam turnir.

Nakon debakla na tom turniru, reprezentacija je po nalogu službenih vlasti podvrgnuta javnom sramoćenju od šest sati. Događaj se odvijao u Narodnoj palači kulture, a u publici, na čijem je čelu bio ministar sporta *Pak Myong-chol*, bilo je još 400 vladinih službenika, studenata i novinara. Epilog tog sportskog događaja "*gađanja drvljem i kamenjem*" jest da je izbornik Kim Jong-Hun svoju profesiju prinudno zamijeno onom građevinskog radnika te je izbačen iz Korejske radničke partije.

Izbornik je u konačnici poslan u koncentracijski logor pod optužbom za osobnu izdaju Kim Jong-una. Kritike su bile upućene i državnoj televiziji jer se usudila prenositi utakmicu s Portugalom.

Sudjelovanja na OI
------------------

### OI 1964.

*Glavni članak: OI 1964.*
Na Olimpijskim igrama u Tokiju 1964. Sjeverna Koreja je ždrijebom svrstana u skupinu B s Mađarskom, Jugoslavijom i Marokom. Međutim, taj olimpijski nogometni turnir je obilježila nesvakidašnja situacija budući da su se Italija i Sjeverna Koreja povukli s turnira. Talijani su maknuti jer nisu došli s amaterskom momčadi dok je s druge strane dosta sjevernokorejskih reprezentativaca bilo spriječeno igrati.

### OI 1976.

*Glavni članak: OI 1976.*
Na svojim drugim Olimpijskim igrama u Montréalu, Sjeverna Koreja je bila uspješnija nego na prijašnjim. Reprezentacija je najprije u svojoj skupini D s 3:0 pobijedila domaćina Kanadu u Torontu. Nakon toga je uslijedio 3:1 poraz od Sovjetskog Saveza u Ottawi ali se reprezentacija kao druga u skupini plasirala dalje u četvrtfinale. Tamo je uslijedio katastrofalan poraz od 5:0 protiv u Poljske, kasnijeg finalista turnira.

### Azijski kup

Sjeverna Koreja se prvi puta plasirala na Azijski kup u Kuvajtu 1980. Reprezentacija je tada osvojila četvrto mjesto što je do danas najbolji uspjeh na tom kontinentalnom natjecanju. Tu su još i sudjelovanja 1992. i 2011.

### Ostali turniri

Veće uspjehe reprezentacija je ostvarila na AFC Challenge Cupu gdje je 2008. bila treća dok je isti turnir osvojila 2010. i 2012. Također, momčad je 1993. osvojila *Nehru kup* što je prvo veće natjecanje koje je reprezentacija osvojila.

Sjeverna Koreja kao članica podsaveza EAFF sudjeluje na Istočnoazijskom kupu na kojem je 2005. bila treća a 2008. četvrta.

Aktualna reprezentacija
-----------------------

Izbornik: Sjeverna Koreja Kim Ch'ang-bok

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Br. | Poz. | Igrač | Datum/Godine | Utakmica | Golova | Klub |
| --- | --- | --- | --- | --- | --- | --- |
| 1 | GK | Ri Myong-guk | 9. 9. 1986. (1986-09-09) (dob: 37) | 73 | 0 | Sjeverna Koreja Pyongyang City |
| 18 | GK | Ri Kwang-il | 13. 4. 1988. (1988-04-13) (dob: 35) | 3 | 0 | Sjeverna Koreja 4.25 |
| 21 | GK | Kim Il-kwang | 27. 2. 1992. (1992-02-27) (dob: 31) | 0 | 0 | Sjeverna Koreja Kigwancha |
|  |
| 2 | DF | Jang Song-hyok | 18. 1. 1991. (1991-01-18) (dob: 32) | 20 | 4 | Sjeverna Koreja Rimyongsu |
| 3 | DF | Jang Kuk-chol | 16. 2. 1994. (1994-02-16) (dob: 29) | 19 | 3 | Sjeverna Koreja Hwaebul |
| 5 | DF | Han Song-hyok | 11. 12. 1987. (1987-12-11) (dob: 35) | 2 | 0 | Sjeverna Koreja Hwaebul |
| 6 | DF | Kang Kuk-chol | 1. 7. 1990. (1990-07-01) (dob: 33) | 17 | 0 | Sjeverna Koreja Pyongyang City |
| 12 | DF | Jon Kwang-ik | 5. 4. 1988. (1988-04-05) (dob: 35) | 45 | 2 | Sjeverna Koreja Amrokgang |
| 13 | DF | Sim Hyon-jin | 1. 1. 1991. (1991-01-01) (dob: 32) | 14 | 0 | Sjeverna Koreja Sobaeksu |
| 15 | DF | Ri Yong-chol | 18. 1. 1991. (1991-01-18) (dob: 32) | 11 | 0 | Sjeverna Koreja Kyonggongop |
|  |
| 4 | MF | Ri Sang-chol | 26. 12. 1990. (1990-12-26) (dob: 32) | 5 | 2 | Sjeverna Koreja Amrokgang |
| 11 | MF | Jong Il-gwan | 30. 10. 1992. (1992-10-30) (dob: 31) | 35 | 7 | Sjeverna Koreja Rimyongsu |
| 14 | MF | So Kyong-jin | 1. 2. 2. (2-1994-01) (dob: 2020) | 9 | 0 | Sjeverna Koreja Sobaeksu |
| 16 | MF | Ro Hak-su | 19. 1. 1990. (1990-01-19) (dob: 33) | 22 | 3 | Sjeverna Koreja Rimyongsu |
| 17 | MF | So Hyon-uk | 17. 4. 1992. (1992-04-17) (dob: 31) | 14 | 1 | Sjeverna Koreja 4.25 |
| 22 | MF | Ri Yong-jik | 8. 2. 1991. (1991-02-08) (dob: 32) | 5 | 0 | Japan V-Varen Nagasaki |
| 23 | MF | Ri Chol-myong | 18. 2. 1988. (1988-02-18) (dob: 35) | 43 | 7 | Sjeverna Koreja Pyongyang City |
|  |
| 7 | FW | Ri Hyok-chol | 14. 10. 1985. (1985-10-14) (dob: 38) | 14 | 5 | Sjeverna Koreja Rimyongsu |
| 8 | FW | Kim Yong-gwang | 18. 9. 1992. (1992-09-18) (dob: 31) | 1 | 0 | Sjeverna Koreja Hwaebul |
| 9 | FW | Pak Kwang-ryong | 27. 9. 1992. (1992-09-27) (dob: 31) | 19 | 4 | Švicarska FC Biel-Bienne |
| 10 | FW | An Byong-jun | 22. 5. 1990. (1990-05-22) (dob: 33) | 5 | 0 | Japan Kawasaki Frontale |
| 19 | FW | Hong Kum-song | 3. 6. 1990. (1990-06-03) (dob: 33) | 11 | 1 | Sjeverna Koreja 4.25 |
| 20 | FW | Pak Hyon-il | 21. 9. 1993. (1993-09-21) (dob: 30) | 5 | 1 | Sjeverna Koreja Amrokgang |

 |

### Nedavno pozvani

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Br. | Poz. | Igrač | Datum/Godine | Utakmica | Golova | Klub |
| --- | --- | --- | --- | --- | --- | --- |
|  | GK | Ju Kwang-min | 20. 5. 1990. (1990-05-20) (dob: 33) | 14 | 0 | Sjeverna Koreja Rimyongsu |
|  |
|  | DF | Ri Chang-ho | 4. 1. 1990. (1990-01-04) (dob: 33) | 1 | 0 | Sjeverna Koreja Rimyongsu |
|  | DF | Cha Jong-hyok | 25. 9. 1985. (1985-09-25) (dob: 38) | 47 | 0 | Švicarska Wil 1900 |
|  |
|  | MF | Ryang Yong-gi | 1. 7. 1982. (1982-07-01) (dob: 41) | 24 | 6 | Japan Vegalta Sendai |
|  | MF | Pak Song-chol | 24. 9. 1987. (1987-09-24) (dob: 36) | 39 | 11 | Sjeverna Koreja Rimyongsu |
|  | MF | O Hyok-chol | 2. 8. 1991. (1991-08-02) (dob: 32) | 6 | 1 | Sjeverna Koreja 4.25 |
|  |
|  | FW | Om Chol-song | 12. 11. 1992. (1992-11-12) (dob: 31) | 2 | 0 | Sjeverna Koreja 4.25 |
|  | FW | Kye Song-hyok | 12. 11. 1992. (1992-11-12) (dob: 31) | 3 | 1 | Sjeverna Koreja 4.25 |
|  | FW | Choe Won | 25. 11. 1992. (1992-11-25) (dob: 30) | 5 | 0 | Sjeverna Koreja Hwaebul |

 |

Rekorderi
---------

*Ažurirano: 3. rujna 2015.*
*Igrači koji su **boldirani** su još uvijek aktivni.*

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

Najviše nastupa| # | Igrač | Karijera | Nastupi | Golovi |
| --- | --- | --- | --- | --- |
| 1 | Pak Nam-Chol | 2004–2012 | 74 | 14 |
| 2 | **Ri Myong-Guk** | 2007– | 73 | 0 |
| 3 | Ri Kwang-Chon | 2001–2012 | 69 | 1 |
| 4 | Kim Yong-Jun | 2001–2011 | 60 | 7 |
| 5 | Mun In-Guk | 2004-2011 | 54 | 6 |
| 6 | Nam Song-Chol | 2003–2010 | 49 | 1 |
| 7 | Hong Yong-Jo | 2002–2011 | 48 | 11 |
| 8 | Pak Chol-Jin | 2003–2010 | 47 | 0 |
| 9 | **Cha Jong-Hyok** | 2005– | 47 | 0 |
| 10 | **Jon Kwang-Ik** | 2007– | 45 | 2 |

 |

Vanjske poveznice
-----------------

* The blog about football Democratic People's Republic of Korea ()
* Korea DPR Arhivirano 2018-06-18 na Wayback Machine-u by *FIFA*, June 15, 2010
* North Korea – The World Cup's Mystery Men by *BBC News*, June 9, 2010
* The story of North Korea at the 1966 World Cup, *BBC News*, June 15, 2010
* Northern Exposure: The People's Team Abroad by *Soccerlens*, July 25, 2010

| * p
* r
* u
Sastav Sjeverne Koreje  na  FIFA Svjetskom prvenstvu 1966. |
| --- |
| 1 Ri Chang-myŏng • 2 Pak Ri-sŏp • 3 Sin Yŏng-kyu • 4 Kang Pong-ch'il • 5 Lim Jung-sŏn • 6 Im Sŭng-hŭi • 7 Pak Du-ik • 8 Pak Sŭng-chin (c) • 9 Ri Gŭn-hak • 10 Kang Ryong-yun • 11 Han Bong-jin • 12 Kim Sŭng-il • 13 O Yun-kyŏng • 14 Ha Jŏng-wŏn • 15 Yang Sŭng-kuk • 16 Ri Dong-un • 17 Kim Pong-hwan • 18 Kye Sŭng-un • 19 Kim Yŏng-kil • 20 Ryu Ch'ang-kil • 21 An Se-bok • 22 Ri Ch'i-an • Izbornik: Myŏng Rye-hyŏn | Sjeverna Koreja |

| * p
* r
* u
Sastav Sjeverne Koreje  na  SP 2010. |
| --- |
| 1 Ri Myong-guk • 2 Cha Jong-hyok • 3 Ri Jun-il • 4 Pak Nam-chol • 5 Ri Kwang-chon • 6 Kim Kum-il • 7 An Chol-hyok • 8 Chi Yun-nam • 9 Jong Tae-se • 10 Hong Yong-jo (c) • 11 Mun In-guk • 12 Choe Kum-chol • 13 Pak Chol-jin • 14 Pak Nam-chol • 15 Kim Yong-jun • 16 Nam Song-chol • 17 An Yong-hak • 18 Kim Myong-gil • 19 Ri Chol-myong • 20 Kim Myong-won • 21 Ri Kwang-hyok • 22 Kim Kyong-il • 23 Pak Sung-hyok • Izbornik: Kim Jong-hun | Sjeverna Koreja |